Χαριούπολη

Η Χαριούπολη () είναι πόλη της ανατολικής Θράκης στην Τουρκία. Βρίσκεται σε απόσταση 52 χιλιομέτρων βόρεια από τη Ραιδεστό και σε κοντινή απόσταση από την Αδριανούπολη και τις Σαράντα Εκκλησιές. Η πόλη έχει πληθυσμό 18.708 και διοικητικά ανήκει στην επαρχία Ραιδεστού στο Διαμέρισμα του Μαρμαρά.

 Ιστορία
Στη Χαριούπολη γεννήθηκε το 811 ο Βυζαντινός Αυτοκράτορας και ιδρυτής της Μακεδονικής δυναστείας Βασίλειος Α΄Μεγάλη ιστορία της Ελλάδας, Γ. Κορδάτου, τόμος 7 Βυζάντιο Α' 395-1204, εκδόσεις 20ος αιώνας, 1956, σελ. 339. Στις 10 Ιουλίου του 1920 ο Ελληνικός Στρατός, με τάγμα του συντάγματος Κονδύλη,ΜΙΚΡΑ ΑΣΙΑ Ο Απελευθερωτικός Αγώνας 1919-1922, Κώστας Χατζηαντωνίου, Ιωλκός 2003, σελ. 122  ελευθερώνει την πόλη από τους Οθωμανούς και όπως όλη η Ανατολική Θράκη ενσωματώνεται στην Ελλάδα με τη Συνθήκη των Σεβρών. Μετά τη Μικρασιατική Καταστροφή περιήλθε στην κατοχή της Τουρκίας.

 Σήμερα 
Σήμερα η Χαριούπολη είναι μια μικρή εμπορική πόλη που εξυπηρετεί τη γύρω περιοχή. Στην πόλη υπάρχει μακρόχρονα εγκατεστημένη κοινότητα Τσιγγάνων.

 Κλίμα 
Το κλίμα της Χαριούπολης είναι το τυπικό της Θράκης. Οι χειμώνες είναι πολύ βροχεροί και πολύ κρύοι, τα καλοκαίρια είναι βροχερά και ζεστά. Η μέση ετήσια βροχόπτωση είναι 600mm.Γεωγραφία της Χαριούπολης  (στα τουρκικά), hayrabolu.bel.tr

 Παραπομπές 

Κατηγορία:Ευρωπαϊκές πόλεις της Τουρκίας
Κατηγορία:Ανατολική Θράκη
Κατηγορία:Ραιδεστός